Марков Никифор Николаевич

Марков Никифор Николаевич (1916-1997) — касăри,  Совет Союзĕн Паттăрĕ. Вăл Мари Элăн  Чăваш Утарĕ  ялĕнче  çуралнă.  Чăваш.

ССКП ретне 1945-мĕш çулта кĕнĕ.

Кун-çулĕ
5 класс, ФЗУ тата Чулхулари шыв транспорчĕн инженерĕсен рабфакĕн  2 курсне пĕтернĕ. Атăл çинче матрос, каярах Звенигово хулинчи  «Красный Волгарь» карапсен юсакан заводăн столовăйĕнче калькулятор пулса ĕçленĕ.

Хĕрлĕ Çарта 1939-мĕш çултан. Фронтра - 1942-мĕш çулхи кăрлач уйăхĕнчен. 

236-мĕш стрелоксен дивизин 496-мĕш уйрăм разведка роти разведчикĕ Никифор Марков кĕçĕн сержант 1943-мĕш çулхи авăнăн 26-мĕш каçхине Украинăри Днепропетровск облаçĕн Тури Днепр районĕн Сошиновка сали патĕнче разведка ушкăнĕнче Днепр урлă каçать.

Плацдарăмри çапăçусенче тăшманăн 8 салтакне, 1 офицера пĕтерет, алă пулеметне ярса илет. Çав çулхи пĕр çапăçура Марков йывăр аманать, нумай вăхăт сывалать. Госпитальтен тухсан ăна демобилизацилеçĕ. 

Çапăçусенче харсăр çапăçнăшăн ăна 01.11.1943 Совет Союзĕн Паттăрĕн ятне тивĕçтернĕ.

Хусанта ĕçлесе пурăннă, 1952-мĕш çултан Наро-Фоминскра пурçăн комбинатĕнче пенси тухиччен ĕçленĕ. 

1997 çулхи çурлаăн 11-мĕшĕнче Мускав  облаçĕ Наро-Фоминск район Пашково паççулкинче вилнĕ.

 Чыслани 
 Ленин орденĕ
 Тăван Çĕршывăн Аслă вăрçин 1 степеньлĕ орденĕ
 Хĕрлĕ Çăлтăр орденĕ

 Асăрхавсем 

Каçăсем

 Чăваш энциклопедийĕ
  Герои Советского Союза — наши земляки.
 Опубликованная история о героях войны .
 Марков Никифор Николаевич.

.